20.5.2014 Jurnalul Oficial al Uniunii Europene L 150/59 REGULAMENTUL (UE) NR. 511/2014 AL PARLAMENTULUI EUROPEAN ȘI AL CONSILIULUI din 16 aprilie 2014 privind măsurile de conformitate destinate utilizatorilor prevăzute în Protocolul de la Nagoya privind accesul la resursele genetice și împărțirea corectă și echitabilă a beneficiilor care rezultă din utilizarea acestora în Uniune (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 192 alineatul (1), având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic şi Social European (), după consultarea Comitetului Regiunilor, hotărând în conformitate cu procedura legislativă ordinară (2), întrucât: (1) Principalul instrument internațional care prevede un cadru general pentru conservarea şi utilizarea durabilă a diversității biologice şi împărțirea corectă și echitabilă a beneficiilor rezultate din utilizarea resurselor genetice este Convenția privind diversitatea biologică aprobată în numele Uniunii în conformitate cu Decizia 93/626/CEE a Consiliului (?) (denumită în continuare „convenţia”). Protocolul de la Nagoya privind accesul la resursele genetice și împărțirea corectă şi echitabilă a beneficiilor care rezultă din utilizarea acestora la Convenția privind diversitatea biologică (*) (denumit în continuare „Protocolul de la Nagoya”) este un tratat internațional adoptat la 29 octombrie 2010 de către părțile la convenție. Protocolul de la Nagoya formulează în mod mai elaborat normele generale ale convenției referitoare la accesul la resursele genetice şi la împărţirea beneficiilor monetare și nemonetare care rezultă din utilizarea resurselor genetice şi a cunoştințelor tradiționale asociate cu resursele genetice (denumit în continuare „accesul şi împărţirea beneficiilor”). În confor- mitate cu Decizia 2014/283/UE a Consiliului (*), Protocolul de la Nagoya a fost aprobat în numele Uniunii. O gamă largă de utilizatori şi furnizori din Uniune, inclusiv cercetători din mediul academic, universitar și necomercial și societăți comerciale din diferite sectoare ale industriei, utilizează resurse genetice pentru scopuri legate de cercetare, dezvoltare și comercializare. Unii dintre aceştia utilizează, de asemenea, cunoştințe tradiționale asociate cu resursele genetice. Resursele genetice reprezintă fondul genetic atât al speciilor naturale, cât şi al celor domesticite sau cultivate, și joacă un rol semnificativ și tot mai accentuat în multe sectoare economice, inclusiv în producția de alimente, silvicultură și în dezvoltarea de medicamente, de produse cosmetice şși de surse biologice de energie. De asemenca, resursele genetice joacă un rol semnificativ în implementarea unor strategii destinate reconstituirii ecosistemelor degradate şi protejării speciilor amenințate. Cunoştințele tradiționale deţinute de comunitățile indigene și locale, ar putea furniza indicii importante pentru descoperirea ştiințifică a unor proprietăți genetice sau biochimice interesante ale resurselor genetice. Astfel de cunoştințe tradiționale includ cunoştinţele, inovațiile şi practicile comunităților indigene și locale cu stiluri de viață tradiționale, care sunt relevante pentru conservarea şi utilizarea durabilă a diversității biologice. () JO C 161, 6.6.2013, p. 73. Poziția Parlamentului European din 11 martie 2014 (nepublicată încă în Jurnalul Oficial) şi decizia Consiliului din 14 aprilie 2014. Decizia 93/626/CEE a Consiliului din 25 octombrie 1993 privind încheierea Convenției privind diversitatea biologică JO L 309, 13.12.1993, p. 1). Anexa I la documentul UNEP/CBD/COP/DECJX[1 din 29 octombrie 2010. Decizia 2014/283/UE a Consiliului din 14 aprilie 2014 privind încheierea, în numele Uniunii, a Protocolului de la Nagoya privind accesul la resursele genetice și împărțirea corectă și echitabilă a beneficiilor care rezultă din utilizarea acestora la Convenția privind diversitatea biologică (A se vedea pagina 231 din prezentul Jurnal Oficial.